I [[2009]] genoptog han officielt trommespillet, efter at være blevet introduceret som gæstetrommeslager i [[Hardinger/Thorup|Hardinger-Thorup Band]] ved en koncert i [[Skagen]]. Og efter et par koncerter blev han erklæret fast medlem af bandet. Han trak sig ud i 2013 og blev erstattet af trommeslageren [[Flemming Olsen]]. Sideløbende hermed (fra 2009 til 2012) spillede Bosse trommer i bandet, Soulfood, som foruden ham selv bestod af Michael Jørgensen (fra det hedengangne Tyggegummibanden) på vokal og guitar, samt Regnar Egekvist på bas. Bosse blev herefter medlem af rockbandet [[Einstein (rockband)|Einstein]]<ref name="einstein">{{cite web|url=http://ekstrabladet.dk/musik/dkmusiknyt/article4200041.ece|title=Ny dansk gruppe: Vi er nogle dumme svin|date= 2009-10-18}}</ref>, som han også var medstifter af, og som primært bestod af Shu-bi-dua-veteraner. Bandet gik i opløsning efter udgivelsen af singlen "Alhambravej". Bosse var ligeledes trommeslager i gruppen Veteranerne med bl.a. [[Michael Hardinger]] og [[Claus Asmussen]], og som var dannet med det ene formål, at spille for de danske tropper i [[Afghanistan]]. Under navnet Hall & Bull udgav Bosse og [[Gorm Bull Sarning]] i 2010 singlerne "Kodimagnyler" og "Ikke en chance", og i 2014 blev konstellationen Fanden & Hans Pumpestok dannet, hvor Bosse ligeledes spillede trommer. De udgav singlen "En ung blond pige", som i en tidligere version var udgivet under titlen "Den danske sang" af konstellationen Musikkollektivet, ét af Michael Hardingers, Claus Asmussens og Kim Daugaards musikalske projekter.
Levende_personer Organisationer